El grupu formóse na llocalidá asturiana de La Felguera (Llangréu) nel añu 1993 como un tríu compuestu por Pirri, Rubén ya Iván. Tres de delles actuaciones pela zona, el grupu espublizó'l so primer discu en 1998 (El sueño de los que no duermen). Nel añu 2000 editaron Cuando los mudos griten, los sordos sentirán el miedo cola compañía Santo Grial Records. Esi añu Rubén dexó'l grupu y foi sustituyíu por Míchel. Grabaron un nuevu discu en 2004, depués de dellos años de poca actividá. Depués d'eso, tuvieron numberoses xires, incluyida una xira por Europa en 2006 y otra por Méxicu en 2007. En 2016 ficieron una xira por Chile y grabaron el so primer discu y DVD en direutu en Santiagu, que espublizaron dos años depués.